JANKOVI PRIJATELJI

Janko je danas jako žalostan. Pao je s bicikla i sav se izgrebao.

Osim toga, svinuo se i kotač i sada se nema na čemu voziti.

* Janko, zašto plačeš? – pita ga Krešo.
* Strgao sam bicikl i sada se nemam na čemu voziti.
* A ja nikad i nisam ni imao bicikl pa ipak ne plačem.
* A zašto nemaš bicikl?
* Zato što imam tri sestrice! – nasmije se Krešo.

Janku ništa nije jasno.

* Znaš, mama i tata potroše sav novac koji zarade da bi meni i sestricama kupili cipele, odjeću i knjige, pa nam ne mogu kupiti ni igračke ni bicikle – objasni Krešo.

Janko obriše suze.

* Hoćete li se igrati mojim igračkama?
* Oh, vrlo rado! – zaplješću djeca.

Tog dana Janko se više nije vozio na biciklu, ali ga je zato Krešo vozio u velikom plastičnom kamionu. A kako mu je samo prijao ručak koji je mama napravila da počasti njegove nove prijatelje!

Blanka Pašagić

1. Kako se zovu dječaci iz priče?
2. Zašto je Janko plakao?
3. Zašto Krešo nikada nije imao bicikl?
4. jer ima tri brata
5. jer ima tri sestrice
6. jer ga nije želio
7. Prepiši rečenicu kojom Krešo objašnjava na što njegovi roditelji potroše novac.
8. Kako se Janko ponio kad je čuo da Krešini roditelji nemaju dovoljno novaca za igračke?
9. i dalje je plakao za biciklom
10. otrčao je kući
11. dao je djeci da se igraju njegovim igračkama
12. Janko je prema djeci bio:
13. sebičan
14. zločest
15. darežljiv
16. Kako su se dječaci nastavili igrati? Dopuni rečenicu.

Toga dana Janko se više \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_ na biciklu, ali ga je zato Krešo vozio u \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_.

1. Što je mama napravila da počasti Jankove nove prijatelje?
2. Prijatelji:
3. sve dijele
4. stalno se svađaju
5. katkad sve dijele, a katkad su sebični
6. Napiši ime jednog svojeg prijatelja ili prijateljice.